
                                     Raport de specialitate 						privind aprobarea listei cu persoanele care au acces la locuințele pentru tineri, în regim de închiriere tip - A.N.L. și a listei de priorități privind punctajul obținut de persoanele care au acces  la această categorie de locuințe


     Prin referatul de aprobare nr. 103/2025, Viceprimarul Municipiului Drobeta Turnu Severin, Daniel Cîrjan, propune adoptarea unui proiect de hotărâre de consiliu local pentru aprobarea listei cu persoanele care au acces la locuințele pentru tineri, în regim de închiriere tip - A.N.L. și a listei de priorități privind punctajul obținut de persoanele care au acces  la această categorie de locuințe. 
0. Necesitatea și oportunitatea proiectului
Proiectul de hotărâre propus are ca scop aprobarea listei cu persoanele care au acces la locuințele pentru tineri, în regim de închiriere tip - A.N.L. și a listei de priorități privind punctajul obținut de persoanele care au acces  la această categorie de locuințe în condițiile legislației în materie.
Problema locuințelor pentru tineri rămâne una importantă în Municipiul Drobeta Turnu Severin, foarte mulți tineri cu vârsta cuprinsă între 18-35 ani locuind alături de părinți, principalul argument al acestei situații fiind cel financiar. În acest context, în conformitate cu dispozițiile art.15, alin.1 din HG nr. 962/2001 actualizată privind aprobarea Normelor metodologice pentru punerea în aplicare a prevederilor Legii nr. 152/1998 privind înfiintarea ANL se impune aprobarea listei cu persoanele care au acces la locuințele pentru tineri, în regim de închiriere tip - A.N.L. și a listei de priorități privind punctajul obținut de persoanele care au acces  la această categorie de locuințe în perspectiva dării în folosință a locuințelor tip ANL aflate în construcție pe raza Municipiului Drobeta Turnu Severin.
Adoptarea proiectului de hotărâre în speță este necesară și oportună atât în contextul preocupării permanente a executivului autorității administrației publice locale a Municipiului Drobeta Turnu Severin pentru rezolvarea problemelor locative ale tinerilor, cât și prin prisma următoarelor dispoziții legale:
1. dispozițiile art.8, alin (1) din Legea nr. 152/1998 privind înființarea ANL, conform cărora „ (1) Tinerii, în sensul prevederilor prezentei legi, sunt persoane majore cu vârsta de până la 35 de ani la data depunerii cererii pentru repartizarea unei locuințe construite prin programele A.N.L., destinate închirierii, și care pot primi repartiții în cel mult 60 de luni de la împlinirea acestei vârste.„ respectiv alin (3) din aceeași lege în care se prevede că “repartizarea locuințelor pentru tineri destinate închirierii, construite și date în exploatare prin programele derulate de ANL … se face după criterii stabilite și adoptate de autoritățile administrației publice locale … care preiau în administrare aceste locuințe … pe baza unor criterii-cadru de acces la locuințe respectiv de prioritate în repartizarea locuințelor”;
1. dispozițiile art.14, alin. (1) și alin. (2) din HG nr. 962/27.09.2001 privind aprovarea Normelor metodologice pentru punerea în aplicare a prevederilor Legii nr. 152/1998 privind înființarea ANL, conform cărora „(1) Consiliile locale ale comunelor, orașelor, municipiilor, respectiv ale sectoarelor municipiului București, consiliile județene, Consiliul General al Municipiului București ori, după caz, autoritățile administrației publice centrale din domeniul învățământului sau din domeniul sănătății ori serviciile deconcentrate în teritoriu ale acestora vor stabili măsurile necesare pentru luarea în evidență și analiza solicitărilor de locuințe pentru tineri destinate închirierii. În acest scop, vor stabili și vor da publicității locul de primire a solicitărilor și actele justificative necesare. (2) Solicitările/cererile privind repartizarea de locuințe pentru tineri, destinate închirierii, se înregistrează în ordinea primirii acestora și se analizează de comisii sociale.” precum și art.14 alin (7) din același act normative în care se prevede că „  Stabilirea solicitanților care au acces la locuințe și a ordinii de prioritate în soluționarea cererilor înregistrate în condițiile alin. (1) și (2), precum și repartizarea locuințelor pentru tineri, destinate închirierii, se realizează în mod obligatoriu după criterii care vor respecta criteriile-cadru cuprinse în anexa nr. 11 și care se adoptă, cu avizul Ministerului Dezvoltării, Lucrărilor Publice și Administrației, de autoritățile administrației publice locale și/sau centrale care preiau în administrare aceste locuințe.„
1. dispozițiile art.15, alin. (9) din HG nr. 962/2001 actualizată privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea ANL, conform cărora “  locuințele rămase vacante pe perioada exploatării acestora în regim de închiriere se repartizează solicitanților care au înregistrate cereri în condițiile prevederilor art.14 alin.1 si 2 și care îndeplinesc criteriile de acces adoptate în condițiile prevederilor art.14, alin.7. Repartizarea acestor locuințe se face în urmatoarea ordine de prioritate : a) în ordinea stabilită prin lista anuală de prioritati , întocmită sau refăcută în condițiile prevederilor alin.1 și 2”
2. Analiza  economico-financiară
Repartizarea în cursul anului 2025 a locuințelor tip ANL, rămase vacante din punct de vedere juridic sau ce ar urma să fie finalizate ar conduce la realizarea de venituri la bugetul local de natura impozitului pe locuințe și pe terenurile aferente acestora determinat în conformitate cu legislația în materie.

3. Beneficiul pentru comunitate
    În afara beneficiului direct al solicitanților  de acordare a unor locuințe tip ANL conform legii, comunitatea beneficiază de soluționarea uneia dintre problemele cu care se confruntă în speță  problema locativă a tinerilor din municipiu.

4.  Legalitatea
Susținerea proiectului din punct de vedere legal este fundamentată pe dispozițiile Legii nr. 152/1998 privind înființarea ANL, HG nr. 962/2001 actualizată privind aprobarea Normelor metodologice pentru punerea în aplicare a prevederilor Legii nr. 152/1998 precum și pe dispozițiile art. 84, art. 129 alin 1, alin. 2 lit. (c), alin. 7 lit. (q), art. 139 alin. 1, alin. 3 lit. (g) și art. 196, lit. (a) din OUG nr. 57/05.07.2019 privind Codul adminstrativ. În acest sens în conformitate cu prevederile art. 136 alin 8 lit (b) din OUG nr. 57/05.07.2019 privind Codul administrativ a fost întocmit raportul de specialitate al Direcției Patrimoniu cu privire la aprobarea listei cu persoanele care au acces la locuințele pentru tineri, în regim de închiriere tip - A.N.L. și a listei de priorități privind punctajul obținut de persoanele care au acces  la această categorie de locuințe.												Proiectul de hotărâre cu întreaga documentație va fi supus spre dezbatere și aprobare în ședința ordinară a Consilului Local a Municipiului Turnu Severin.	Atașăm prezentului raport :
Procesul–verbal al Comisiei sociale de analiză a cererilor pentru repartizarea locuințelor pentru tineri destinate închirierii tip ANL, constituită prin HCL nr. 298/28.11.2024.



     DIRECTOR,						       ȘEF..SERVICIU,                  Direcția Patrimoniu			           Licitații, contractări și executări silite
    RADU  LĂPĂDAT				           ADRIAN OFIȚERU

